7 เทคนิค ลงทะเบียนเราไม่ทิ้งกัน หลัง SMS แจ้งข้อมูลบัตรประชาชนไม่ถูกต้อง
แนะ 7 วิธี ลงทะเบียนเราไม่ทิ้งกัน รับเงินเยียวยา 5000 บาท หลังจากได้รับ SMS แจ้งเตือนว่าข้อมูลตามบัตรประชาชนไม่ถูกต้องวันที่ 7 เม.ย.63 ผู้สื่อข่าวรายงานว่า จากกรณี รัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัสโคโรนา 2019 หรือ โควิด-19 (COVID-19) จะได้รับเงินสนับสนุนรายละ 5000 บาทต่อเดือน ต่อเนื่อง 3 เดือน โดยต้องลงทะเบียนผ่านเว็บไซต์www.เราไม่ทิ้งกัน.comโดยมีบางรายได้รับการแจ้งผลว่าการลงทะเบียนมาตรการชดเชยรายได้ เราไม่ทิ้งกัน ไม่สำเร็จ เนื่องจากข้อมูลตามบัตรประชาชนที่ท่านระบุไม่ถูกต้อง ซึ่งในกรณีนี้ หลังจากได้รับการแจ้งผลแล้ว ประชาชนสามารถกลับไปลงทะเบียนใหม่และระบุข้อมูลให้ถูกต้องได้นั้นทั้งนี้ นายสมคิด จิรานันตรัตน์ ที่ปรึกษากรรมการผู้จัดการใหญ่ บมจ.ธนาคารกรุงไทย ซึ่งเป็นหนึ่งในทีมดูแลระบบลงทะเบียนของเว็บไซต์www.เราไม่ทิ้งกัน.comให้ความรู้เกี่ยวกับการลงทะเบียนแล้วข้อมูลบัตรประจำตัวประชาชนไม่ถูกต้อง ผ่านเฟซบุ๊กส่วนตัวโดยระบุว่า ปัจจุบันได้รับการร้องเรียนสูงมากว่า ข้อมูลบัตรประชาชนไม่ถูกต้อง ทางธนาคารกรุงไทยซึ่งรับหน้าที่ดูแลระบบ จะไม่ทราบเลยว่าเป็นปัจจัยอะไรที่มีการผิดพลาดมาก ผมเลยได้โทรไปปรึกษากับเจ้าหน้าที่กรมการปกครองด้วยตัวเอง และได้รับคำอธิบายที่ดีมาก จึงขอเขียนสรุปถึงประเด็นที่อาจมีข้อผิดพลาดเยอะดังต่อไปนี้1. ข้อมูลที่ส่งไปตรวจที่กรมการปกครอง มี 5 ตัวคือ เลขที่บัตร 13 หลัก ชื่อ นามสกุล วันเกิด และเลขรหัสหลังบัตร2. ข้อมูลบัตรประชาชน 13 หลัก ต้องตรวจให้ละเอียดว่าถูกต้อง3. ข้อมูลชื่อ ในช่องที่ให้ใส่ชื่อไม่ต้องมีคำนำหน้านาม เช่น นาย นาง หรือ ยศอื่นๆ ใส่แต่ชื่อ4. ข้อมูลนามสกุล ต้องดูว่ามีจุด หรือไม่มีจุด และเว้นวรรคกี่ตัว เช่น บางคน ณ มีจุด บางคนไม่มีจุด มีหรือไม่มี การันต์ต้องดูให้ตรง5. ข้อมูลวันเกิด ต้องเลือกให้ถูกต้องตามบัตรว่า มี วัน มี เดือน หรือไม่ ถ้ามีต้องใส่ให้ครบ ถ้าไม่มี ต้องเลือกให้ถูกว่าไม่มี6. เลขรหัสหลังบัตร สองตัวแรก เป็นตัวอักษรตัวใหญ่ ตัวเล็กไม่ได้ ตัวที่สามเป็นต้นไป เป็นตัวเลขหมด ต้องป้อนให้ตรง และไม่ต้องkey ขีด (-)7.บัตรที่ใช้ต้องเป็นบัตรล่าสุดที่ทำกับกรมการปกครองเท่านั้น เอาบัตรเก่ามาใช้ไม่ได้ เพราะเลขรหัสหลังบัตรจะไม่ตรงหวังว่าข้อมูลนี้จะเป็นประโยชน์นะครับ และขอขอบคุณเจ้าหน้าที่คอมพิวเตอร์ของกรมการปกครองที่ให้ข้อมูลได้ละเอียดมาก(โพสต์ต้นฉบับ คลิก)
แนะ 7 วิธี ลงทะเบียนเราไม่ทิ้งกัน รับเงินเยียวยา 5000 บาท หลังจากได้รับ SMS แจ้งเตือนว่าข้อมูลตามบัตรประชาชนไม่ถูกต้อง 
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,โควิด-19,ข่าวทั่วไป